Բայց ասում են նաև` չկա չարիք առանց բարիքի։ Ատոմակայանի հրդեհը լուրջ դաս էր։ Այն ուսանելի շատ բան տվեց։ Ձեռք բերվեց մեծ փորձ, ճշգրտվեցին և շտկվեցին մի շարք բացթողումներ, հատկացվեցին նոր հաստիքներ` հրդեհաշիջման և ահազանգման համակարգերի խումբ ստեղծելու համար, շատ կարճ ժամանակահատվածում կապիտալ վերանորոգվեց ներքին և արտաքին հակահրդեհային ջրացանցը, հրդեհապայթյունավտանգ տեղերում տեղադրվեցին ստացիոնար լաֆետային փողրակներ, կաբելային թունելախորշերում և կիսահարկերում բարձր լարման մալուխները պատնեշավորվեցին “КАММЮМ” հրակայուն նյութով, հրդեհաշիջման և ահազանգման ինքնաշխատ համակարգերը կապիտալ վերանորոգվեցին և ապահովվեցին երկու ռեժիմով աշխատելուն, օպերատիվ-հերթապահ անձնակազմի համար ձեռք բերվեցին թթվածնային մեկուսիչ հակագազեր, ատոմակայանն ապահովվեց համապատասխան քանակությամբ փրփրահեղուկով և հրդեհաշիջման առաջնային միջոցներով և այլն…